### Latvijas republikas EKONOMIKAS MINISTRIJAS

### TAUTSAIMNIECĪBAS PADOME

Brīvības IELĀ 55, RĪGĀ, LV-1519, TĀLRUNIS (+371) 67013195, (+371) 29476638

Sēdes protokols Nr.1

Rīgā 2016.gada 26.janvārī

**Sēdi vada -** Tautsaimniecības padomes priekšsēdētājs M.Bičevskis

# **Ar balsstiesībām piedalās** - Tautsaimniecības padomes locekļi: D.Reizniece – Ozola, G.Kokorēvičs, K.Klauss, A.Rostovskis, A.Vanags, V.Rantiņš, V. Krēsliņš, J.Rozenblats, P.Krīgers, A.Melnūdris, N.Bergs, N.Grinbergs, J.Endziņš.

# **Pieaicinātās personas:**

|  |  |
| --- | --- |
| Ministru prezidenta amata kandidāts | M.Kučinskis |
| Pārresoru koordinācijas centra vadītājs | P.Vilks |
| Latvijas Darba devēju konfederācijas pārstāve  | I.Stepiņa |
| Latvijas Brīvo arodbiedrību savienības priekšsēdētājs | E.Baldzēns |
| Latvijas Pašvaldību savienības priekšsēža padomniece | A.Feldmane |
| Latvijas Tirdzniecības un rūpniecības kameras pārstāve | K.Zariņa |
| Latvijas Ārvalstu investoru padomes pārstāve | M.Jaksona |
| Rīgas Tehniskās universitātes rektora vietnieks biznesa un inovāciju jautājumos | A. Kiščenko |
| Tautsaimniecības padomes Enerģētikas komitejas vadītāja vietnieks  | A.Treiguts |
| Latvijas Arodbiedrības savienības “Enerģija” pārstāvis | A.Āboliņš  |
| Lauksaimnieku organizāciju sadarbības padomes pārstāvis | E.Treibergs |
| Latvijas Zinātņu akadēmijas pārstāvis  | M.Greitāns |
| Latvijas Informāciju un komunikāciju tehnoloģijas asociācijas pārstāvis  | M.Gataviņš  |
| Latvijas Darba devēju konfederācijas pārstāve | I.Olafsone  |
| Latvijas Darba devēju konfederācijas pārstāvis | J.Hermanis |
| Latvijas Darba devēju konfederācijas pārstāve |  I.Kiukucāne  |
| Ekonomikas ministrijas Sabiedrisko attiecību nodaļas vadītāja  | E.Urpena |
| Ekonomikas ministres padomniece | E.Branta |
| Ekonomikas ministrijas Uzņēmējdarbības konkurētspējas departamenta direktors  | K.Soms |
| Latvijas Tirgus savienības pārstāve | A.Benfelde |
| Latvijas Universitātes pārstāve  | G.Rača |

# **Protokolē** -

# Tautsaimniecības padomes sekretariātsD.Freimane

# Sēdi sāk plkst. 09:00.

**Darba kārtībā:** ziņojums par topošās valdības darba prioritātēm.

**Ziņojums par topošās valdības darba prioritātēm**

--------------------------------------------------------------------------------------------------

(M.Bičevskis, M.Kučinskis, A.Rostovskis, E.Baldzēns, G.Kokorēvičs, N.Bergs, A.Vanags, M.Gataviņš, A.Melnūdris, V.Rantiņš, A.Feldmane, M.Greitāns, K.Klauss, P.Krīgers, A.Āboliņš)

**Ziņo:** Ministru prezidenta amata kandidāts Māris Kučinskis.

**Sēdes laikā izteiktie viedokļi un nolemtais:**

 Pieņemt zināšanai M.Kučinska sniegto informāciju par jaunās valdības veidošanas gaitu un tās darba piecām galvenajām prioritātēm:

1. tautsaimniecības stiprināšana;
2. reformas izglītībā un zinātnē;
3. reformas veselības aprūpē;
4. valsts drošība un nacionālā identitāte;
5. demogrāfiskās situācijas uzlabošana, ģimenes dzīves kvalitāte un sociālais nodrošinājums.

Visas šīs minētās prioritātes ir vērstas uz valsts attīstību, lai sasniegtu Latvijas ilgtspējīgas attīstības stratēģijā līdz 2030. gadam un Latvijas Nacionālajā attīstības plānā 2014.–2020. gadam noteiktos mērķus.

 M.Kučinskis uzsver, ka šīs valdības fundamentāla prioritāte ir tautsaimniecības stiprināšana, kā galvenos rīcības virzienus minot investīciju piesaisti, dabas resursu izmantošanas produktivitātes pieaugumu no katras resursu vienības, tautsaimniecību stiprinošas enerģētikas politikas īstenošana, nodokļu politika un ēnu ekonomikas mazināšana.

 A.Rostovskis atzinīgi vērtē un uzsver gandarījumu Latvijas Tirdzniecības un rūpniecības kameras biedru vārdā par M.Kučinska sagatavoto valdības deklarācijas projektu un tajā iekļautajām prioritātēm, īpaši izceļot virzienus un darbu pie nodokļu politikas sistēmas pārskatīšanas un ES fondu investīciju piesaistes problēmu risināšanas.

Atbildot uz N.Berga izklāstītām problēmām un to nerisināšanas sekām informācijas komunikāciju un tehnoloģiju nozarē, M.Kučinskis aicina iesūtīt viņam šos problēmjautājumus, kurus nepieciešams pārrunāt ar Vides aizsardzības un reģionālās attīstības ministru, kā arī izskatītu tos Ministru prezidenta vadītajā padomes sēdē par IT jautājumiem.

Sēdes kopsavilkumā Tautsaimniecības padomes locekļi pauž gandarījumu par valdības darbības prioritātēm, uzsverot tautsaimniecības stiprināšanu nākotnē, kā arī sniedz atbalstu jaunās valdības darbam Ministru prezidenta amata kandidāta Māra Kučinska vadībā.

Sēdi slēdz plkst. 10:35.

Sēdes vadītājs M.Bičevskis

Sēdes protokolētāja D.Freimane